સાત, આઠ, નવ નંબરની સીડીમાં પુષ્ટિ પ્રવાહ અને મર્યાદા ધર્મના ભેદો બતાવી જીવોનું સ્વરૂપ શું છે તે બતાવેલ છે, પુષ્ટિ જીવો પ્રભુના શ્રીસંગમાંથી ઉદભવ થયો છે. મર્યાદા જીવો ભગવદ્ વાણીમાંથી ઉત્પન્ન થયા છે તે સકામ અને નિષ્કામ પ્રકારના છે. અને પ્રવાહી જીવો આસુરી હોવાથી લૌકિક પ્રવાહમાં જ આસક્ત રહે છે. આ જગતના પ્રારંભથી અંત સુધી મહા પ્રલયકાળ સુધી લૌકિક સુખ દુઃખમાં જ આસક્ત રહી તેમાં જ ભટક્યા કરે છે. તેમનો સ્વભાવ ચર્ષણી જેવો રહેવાથી તેઓનું ચિત્ત ક્યાંય ચોટતું નથી ડામાડોળ તેમજ શંકાશીલ રહે છે તેથી તેઓને ફક્ત બહારની ક્રિયા પ્રમાણે લૌકિક ફળ જ મળે છે.